যুবসমাজকে নেশা ও অসৎ পথ থেকে দূরে রাখতে আগরপাড়ায় নৈশকালীন ক্রিকেট টুর্নামেন্ট

কলকাতা: আগরপাড়া (Agarpara) এলাকায় যুবসমাজকে দুষ্কর্ম থেকে দূরে রাখা এবং মোবাইল আসক্তি কমাতে আয়োজন করা হয়েছে নৈশকালীন ক্রিকেট টুর্নামেন্ট (Cricket Tournament)। এলাকার তরুণদের স্বাস্থ্যকর ও ইতিবাচক পথে যুক্ত রাখতেই এই বিশেষ উদ্যোগ নেওয়া হয়েছে বলে জানা গেছে। প্রতিদিন রাতে উৎসাহ ও উন্মাদনার সঙ্গে চলছে ম্যাচ (District news)।

উদ্যোক্তাদের বক্তব্য, খেলাধুলার মাধ্যমেই সমাজের মানুষকে একসঙ্গে বাঁধা যায় এবং খারাপ সঙ্গ থেকে দূরে রাখা সম্ভব। তাই এই টুর্নামেন্টের মূল উদ্দেশ্য—যুবকদের সঠিক পথে এগিয়ে নিয়ে যাওয়া, দলগত মনোভাব তৈরি করা এবং এলাকায় সুস্থ সামাজিক পরিবেশ গড়ে তোলা।

আরও পড়ুন: আলিপুরদুয়ারে তৃণমূলের পার্টি অফিসে ধূপ-ধুনো জ্বেলে ‘শুদ্ধিকরণ’ কারণ কী?

টুর্নামেন্টের উদ্যোক্তা শুভাশিস রায় বলেন, “আমাদের একটাই লক্ষ্য, যেন কেউ অসৎ পথে না যায়। খেলাধুলার উৎসাহের মধ্যেই মানুষকে একসূত্রে বেঁধে রাখতে চাই।” আগরপাড়া এলাকায় এই উদ্যোগ ইতিমধ্যেই প্রশংসা কুড়িয়েছে স্থানীয় বাসিন্দাদের কাছে।